එක්සත් ජාතික පක්ෂයේ තරුණ මන්ත්‍රීවරයෙක් ඊයේ (14) රාත්‍රියේ කොටුව පිටකොටුව අවට හෝටල්වලට බනිස් සහ කිරි පැකට් විකිණීමේ උත්සාහයක යෙදී සිටි බව දක්නට ලැබිණි.මේ මන්ත්‍රීවරයා මෙසේ විකිණීමට කටයුතු කළේ ඊයේ පස්වරුවේ සිට අද (15) උදෑසන දක්වා කොටුවේදී පැවැත්වීමට නියමිතව තිබූ උද්ඝෝෂණ ව්‍යාපාරයට ගෙන එන ලද රුපියල් ලක්ෂ දෙකහමාරක බනිස් සහ කිරිපැකට් බව එම පක්ෂයේ සාමාජිකයෝ පැවසූහ.අද උදෑසන දක්වා මෙසේ පැවැත්වීමට තිබූ උද්ඝෝෂණ ව්‍යාපාරය ඊයේ රාත්‍රී 7.00 පමණ වනවිට අවසන් වූ අතර අද උදෑසන දක්වා එය පැවැත්වීමට තරම් සාමාජික සහභාගිත්වයක් නොතිබූ නිසා එය අවලංගු කරන ලෙස පක්ෂ නායකත්වය විසින් සංවිධායක මන්ත්‍රීවරුන්ට දැනුම් දී තිබිණි.මේ සඳහා ඇණවුම් කර තිබූ කිරි පැකට් සහ බනිස් ඒ වනවිටත් එම ස්ථානයට ගෙන එමින් තිබූ අතර ඒවාට කරන්නේ කුමක්දැයි තරුණ මන්ත්‍රීවරයා පක්ෂ නායකත්වයෙන් විමසා තිබූ අතර ඔහුට උපදෙස් ලැබී තිබුණේ ඒවා පාඩුවට හෝ හෝටල්වලට හැකි තරම් අලෙවි කරන ලෙසයි.ඒ අනුව මේ මන්ත්‍රීවරයා ඇතුළු පිරිස පක්ෂ නායකයන්ට බැන වදිමින් කොටුව පිටකොටුව හෝටල් වෙත යමින් බනිස් සහ කිරි පැකට් වෙළෙඳාමේ යෙදී සිටිනු දක්නට ලැබිණි..